हरियाणा अतिथि अध्यापक संघ ने मांगों के लिए डीईओ कार्यालय पर दिया धरना
हरियाणाअतिथि अध्यापक संघ का सांकेतिक धरना गुरुवार को जिला शिक्षा अधिकारी कार्यालय के सामने जिला प्रधान विजय सिंह सभ्रवाल की अध्यक्षता में दिया गया। प्रधान विजय सिंह सभ्रवाल ने बताया कि हरियाणा की भाजपा सरकार ने अपने घोषणा पत्र के वादे के अनुसार अतिथि अध्यापकों को पॉलिसी बनाकर एक कलम से नियमित करे और जब तक नियमित करने की पॉलिसी बनाए तब तक हरियाणा-पंजाब हाई कोर्ट के आदेशानुसार समान काम समान वेतन दिया जाए। उन्होंने कहा कि हरियाणा में जब अतिथि अध्यापकों की नियुक्ति हुई थी तब सरकारी स्कूलों में अध्यापकों की भारी कमी थी और सरकारी स्कूल बंद होने के कगार पर पहुंच गए थे विशेषकर ग्रामीण क्षेत्र में तब हरियाणा सरकार ने इस स्थिति को देखते हुए अतिथि अध्यापक की भर्ती की थी।इनकी भर्ती होने के बाद सरकारी स्कूलों में की शिक्षा में काफी सुधार हुआ वर्तमान शिक्षा मंत्री रामबिलास शर्मा ने दिल्ली जंतर-मंतर पर गेस्ट टीचरों के धरने पर जाकर वादा किया था कि केवल पक्का ही नहीं किया जाएगा बल्कि पिछले 6-7 माह का वेतन दिया जाए। अत: सरकार को अपने वादे के अनुसार अतिथि अध्यापकों को एक कलम से नियमित किया जाए इस अवसर पर रामेशर ढाणी, नरेश यादव, रणबीर जुई, ईश्वर बापोड़ा, सुनिल यादव, अनिल कौशिक, रमेश गिल, मेवासिंह, जोगेंद्र झुल्ली, संजय पालीवाल, कृष्ण, सुशीला, सरोज, शशिकला, बबीता, चंद्रकला, सुरेंद्र, सुरेश, अशोक, राजीव आदि ने भाग लिया।
hin_Deva hin_Deva